turjo4nis/wikipedia-bn-dump-20250701 huggingface dataset:
কুবো

কুবো কুকুলিডি গোত্রের অন্তর্গত Centropus গণের অন্তর্ভুক্ত একদল পাখি। মোট ৩০ প্রজাতির পাখি এ গণের অন্তর্ভুক্ত। সবগুলো প্রজাতি আবার উপগোত্র Centropodinae-এর সদস্য। পুরাতন বিশ্বের অধিকাংশ কোকিলের মত কুবোরা বাসা পরজীবী নয়, অর্থাৎ অন্য পাখির বাসায় ডিম পাড়ে না। তবে এদের বংশবৃদ্ধির ক্ষেত্রে বিচিত্রতা লক্ষ্য করা যায়। পুরুষ কুবো আকারে ছোট এবং সন্তান প্রতিপালন ও এ সংক্রান্ত অধিকাংশ কাজ সেই করে। কালো কুবো পুরোপুরি বহুপতি স্বভাবের। কিছু প্রজাতির (Centropus phasianinus) পুরুষরা ডিমে অধিকাংশ সময়ে তা দেয়।

প্রজাতিসমূহ 
 আন্দামান কুবো, Centropus andamanensis
 গ্যাবন কুবো, Centropus anselli
 ধলাঘাড় কুবো, Centropus ateralbus
 বাংলা কুবো, Centropus bengalensis
 বুর্শেলের কুবো, Centropus burchelli

 কালোঠুঁটি কুবো, Centropus bernsteini
 সবুজঠুঁটি কুবো, Centropus chlororhynchos
 তামাটে কুবো, Centropus celebensis
 বিয়াক কুবো, Centropus chalybeus
 Centropus colossus (বিলুপ্ত)
 তামাটেলেজী কুবো, Centropus cupreicaudus
 গোলিয়াথ কুবো, Centropus goliath
 কালো কুবো, Centropus grillii
 কালোগলা কুবো, Centropus leucogaster
 কালোমুখ কুবো, Centropus melanops
 বড় কালো কুবো, Centropus menbeki
 লালমাথা কুবো, Centropus milo
 নীলমাথা কুবো, Centropus monachus
 সুন্দা কুবো, Centropus nigrorufus
 মথুরা কুবো, Centropus phasianinus
 তিমুর কুবো, Centropus phasianinus mui - সম্ভবত একটি পূর্ণাঙ্গ প্রজাতি Centropus mui (১৯৭৪ সালের পরে ২০০০ সালে পুনরায় দেখা মেলে)
 খাটোপা কুবো, Centropus rectunguis
 সেনেগাল কুবো, Centropus senegalensis
 বড় কুবো, Centropus sinensis
 Centropus parroti (?)
 কাই কুবো, Centropus spilopterus
 কালোমাথা কুবো, Centropus steerii
 ধলাভ্রু কুবো, Centropus superciliosus
 মাদাগাস্কার কুবো, Centropus toulou

 অ্যাজাম্পশন দ্বীপের কুবো, Centropus toulou assumptionis - সম্ভবত ভিন্ন প্রজাতি; বিলুপ্ত (বিংশ শতাব্দীর দ্বিতীয় দশকে)
 লাল কুবো, Centropus unirufus
 বেগুনি কুবো, Centropus violaceus
 ফিলিপাইনের কুবো, Centropus viridis

তথ্যসূত্র
সেং-গে-র্নাম-র্গ্যাল

সেং-গে-র্নাম-র্গ্যাল () (১৫৭০ - ১৬৪২) লাদাখের নামগ্যাল রাজবংশের বৌদ্ধ ধর্মাবলম্বী রাজা ছিলেন। লাদাখে তিনি সিংহ রাজা নামেও সমাদৃত।

বাসগো বৌদ্ধবিহার নির্মাণ 

১৬১০ খ্রিষ্টাব্দে সেং-গে-র্নাম-র্গ্যালের পিতা 'জাম-দ্ব্যাংস-র্নাম-র্গ্যালের শাসনকালে তিনি বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।

লাদাখ শাসন 

১৬১৬ খ্রিষ্টাব্দে সেং-গে-র্নাম-র্গ্যাল লাদাখের সিংহাসনে বসে পশ্চিম তিব্বতের মালভূমির বেশ কিছু অংশ দখলে আনেন। লাদাখের সঙ্গে পূর্বে তিব্বত ও পশ্চিমে কাশ্মীরের ব্যবসা বাণিজ্য বৃদ্ধি পায়।

নির্মাণ 

সেং-গে-র্নাম-র্গ্যাল মুসলমানদের দ্বারা ধ্বংসপ্রাপ্ত বিভিন্ন বৌদ্ধ বিহার ও কারুকীর্তিগুলির পুনর্নির্মাণ করে লাদাখের পুরাতন গৌরব ফিরিয়ে আনতে সচেষ্ট হন। তিনি লেহ প্রাসাদ নির্মাণ করে রাজধানী শে থেকে লেহতে সরিয়ে আনেন। ১৬৩০ খ্রিষ্টাব্দে তিনি হেমিস বৌদ্ধবিহার নির্মাণ করেন।  তিব্বতী বৌদ্ধভিক্ষু স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শোর সহায়তায় হানলে বৌদ্ধবিহার নির্মাণ করেন ও তার প্রভাবে দ্রুগপা গোষ্ঠীতে অন্তর্ভুক্ত হলে সেং-গের আমল থেকেই লাদাখের নামগ্যাল রাজবংশের প্রত্যক্ষ সহায়তায় লাদাখে হলুদ টুপি গেলুগ বৌদ্ধ ধর্মীয় গোষ্ঠীর প্রভাব বাড়ে।  এছাড়াও সেংগে স্পিটির টাবো বৌদ্ধবিহারের স্বর্ণ মন্দিরের সংস্কার করেন।

মৃত্যু 

১৬৪২ খ্রিষ্টাব্দে তিব্বতের ঊ-সাং প্রদেশ মঙ্গোলদের অধিকার থেকে মুক্ত করার এক অভিযান থেকে ফিরে এসে হানলেতে তার মৃত্যু হয়।

তথ্যসূত্র 

১৫৭০-এ জন্ম
১৬৪২-এ মৃত্যু
লাদাখের শাসক
বাসগো

বাসগো ভারতের জম্মু ও কাশ্মীর রাজ্যের লাদাখ অঞ্চলে অবস্থিত এক ঐতিহাসিক শহর।

অবস্থান 

বাসগো ভারতের জম্মু ও কাশ্মীর রাজ্যের লাদাখ অঞ্চলে লেহ জেলায় সিন্ধু নদের তীরে লেহ শহর তেকে ৪০ কিলোমিটার দূরে  স্থানাঙ্কে  সমুদ্রপৃষ্ঠ থেকে ৩,২৯২ মিটার বা ১০,৮২১ ফুট উচ্চতায় অবস্থিত।

বাসগো বৌদ্ধবিহার 

১৬১০ খ্রিষ্টাব্দে লাদাখের নামগ্যাল রাজবংশের রাজা জাম্যাং নামগ্যালের শাসনকালে তাঁর পুত্র সেংগে নামগ্যাল বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।

তথ্যসূত্র

বহিঃসংযোগ 
 https://web.archive.org/web/20070104080716/http://www.univie.ac.at/itba/pages/sites/Basgo.html

লাদাখের বৌদ্ধবিহার
ইউনিকোডে খরোষ্ঠী লিপি

২০০৫ খ্রিষ্টাব্দের মার্চ মাসে ইউনিকোড স্ট্যান্ডার্ডে খরোষ্ঠীকে যোগ করা হয়। খরোষ্ঠীর ইউনিকোড U+10A00 থেকে U+10A5F ।

তথ্যসূত্র 

খরোষ্ঠী
শোয়েব মালিক

শোয়েব মালিক (পাঞ্জাবি :شفیع ملک); জন্ম: ফেব্রুয়ারি ১, ১৯৮২) পাকিস্তান ক্রিকেট দলের একজন ক্রিকেটার। তিনি পাঞ্জাবের শিয়ালকোটে জন্মগ্রহণ করেন ১৯৮২ সালের ১ ফেব্রুয়ারিতে। ক্রিকেটে তিনি প্রথম শ্রেণীর অলরাউন্ডারের মধ্যে পরেন। তিনি ডাঁ হাতে ব্যাট করেন এবং ডাঁ-হাতী অফ ব্রেক বোলার। টেস্ট ক্রিকেটে তিনি প্রথম ম্যাচ খেলে মুলতানে বাংলাদেশের বিপক্ষে ২০০১ সালের আগস্ট মাসে, ওয়ানডে তে প্রথম ম্যাচ খেলেন শারজাতে ১৯৯৯ সালের ১৪ অক্টোবরে ওয়েস্ট ইন্ডিজের বিপক্ষে, ইন্টারন্যাশনাল টি ২০ তে প্রথম খেলেন ব্রিস্টলে ইংল্যান্ডের বিপক্ষে ২০০৬ সালের ২৮ আগস্টে।

তথ্যসূত্র 
নোট

গ্রন্থপঞ্জি

বহিঃসংযোগ 

 
 
 Shoaib Malik's profile page on Wisden

পাকিস্তানি ক্রিকেটার
১৯৮২-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের টেস্ট ক্রিকেট অধিনায়ক
পাকিস্তানের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ইউভা নেক্সটের ক্রিকেটার
দিল্লি ক্যাপিটালসের ক্রিকেটার
গ্লুচেস্টারশায়ারের ক্রিকেটার
গুজরানওয়ালার ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
শিয়ালকোটের ক্রিকেটার
শিয়ালকোট স্ট্যালিয়ন্সের ক্রিকেটার
বার্বাডোস রয়্যালসের ক্রিকেটার
পাঞ্জাবের (পাকিস্তান) ক্রিকেটার
হোবার্ট হারিকেন্সের ক্রিকেটার
করাচি কিংসের ক্রিকেটার
খুলনা টাইগার্সের ক্রিকেটার
কুমিল্লা ভিক্টোরিয়ান্সের ক্রিকেটার
পাকিস্তানি সুন্নি মুসলিম
পাঞ্জাবি ব্যক্তি
শিয়ালকোট থেকে আগত ক্রিকেটার
২০১৯ ক্রিকেট বিশ্বকাপের ক্রিকেটার
মুলতান সুলতান্সের ক্রিকেটার‎
পেশাওয়ার জালমির ক্রিকেটার
জাফনা কিংসের ক্রিকেটার
বিশ্ব একাদশ টুয়েন্টি২০ আন্তর্জাতিক ক্রিকেটার
পাকিস্তান জাতীয় ক্রিকেট দলের অধিনায়ক
ওয়ারউইকশায়ারের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
সুই সাউদার্ন গ্যাস কোম্পানির ক্রিকেটার
চট্টগ্রাম চ্যালেঞ্জার্সের ক্রিকেটার
খাইবার পাখতুনখোয়ার ক্রিকেটার
ইসলামাবাদের ক্রিকেটার
গায়ানা আমাজন ওয়ারিয়র্সের ক্রিকেটার
করাচি হোয়াইটসের ক্রিকেটার
দক্ষিণ পাঞ্জাবের (পাকিস্তান) ক্রিকেটার
রাজশাহী রয়্যালসের ক্রিকেটার
মধ্য পাঞ্জাবের ক্রিকেটার
জোজি স্টারসের ক্রিকেটার
মৃত্যুরূপা মাতা

মৃত্যুরূপা মাতা (মূল ইংরেজি নাম: কালী দ্য মাদার) হল স্বামী বিবেকানন্দের লেখা একটি কবিতা। ১৮৯৮ সালে কাশ্মীরে থাকাকালীন শ্রীনগরের ডাল লেকে একটি হাউসবোটে বসে বিবেকানন্দ এই কবিতাটি রচনা করেছিলেন। এই কবিতায় তিনি হিন্দু দেবী কালীর স্তব করেছেন।

প্রেক্ষাপট 

গুরু রামকৃষ্ণ পরমহংসের মৃত্যুর পর বিবেকানন্দ হিন্দু দেবী কালীর সম্পর্কে বিশেষ আগ্রহী হন। পরে তিনি কালী পূজাও করেছিলেন। কালী পূজাকে তিনি নিজের আগ্রহের বিষয় বলে উল্লেখ করতেন। ১৮৯৩ সালে বিবেকানন্দ আমেরিকায় বিশ্বধর্ম মহাসম্মেলনে ভারত ও হিন্দুধর্মের প্রতিনিধিত্ব করেন। ১৮৯৩ সাল থেকে ১৮৯৭ সাল পর্যন্ত তিনি আমেরিকা ও ইংল্যান্ডের নানা অঞ্চল ভ্রমণ করেন এবং ধর্ম ও হিন্দুধর্ম সম্পর্কে অনেক বক্তৃতা দেন। ১৮৯৭ সালে তিনি ভারতে ফিরে আসেন এবং ১৮৯৯ সাল পর্যন্ত ভারতের নানা অঞ্চল ভ্রমণ করেন। ১৮৯৮ সালে তিনি কাশ্মীরে যান। সেখানে তিনি ডাল লেকে একটি হাইসবোটে থাকতেন। শ্রীনগরের কাছে ক্ষীরভবানী মন্দির দর্শন করার পর বিবেকানন্দ এই কবিতাটি লিখেছিলেন। স্বামীজির ভ্রমণসঙ্গী ভগিনী নিবেদিতা লিখেছেন, এই কবিতাটি লেখার আগে স্বামীজি মন দিয়ে কিছু ভাবছিলেন আর নিজের ভাবনাটি লিপিবদ্ধ না হওয়া পর্যন্ত খুব ছটফট করছিলেন।

বাংলায় অনূদিত কবিতা
নিঃশেষে নিবেছে তারাদল, মেঘ এসে আবরিছে মেঘ,

স্পন্দিত, ধ্বনিত অন্ধকার, গরজিছে ঘূর্ণ্য-বায়ু-বেগ!

লক্ষ লক্ষ উন্মাদ পরাণ বহির্গত বন্দী-শালা হ’তে,

মহাবৃক্ষ সমূলে উপাড়ি’ ফুৎকারে উড়ায়ে চলে পথে!

সমুদ্র সংগ্রামে দিল হানা, উঠে ঢেউ গিরি-চূড়া জিনি’

নভস্তল পরশিতে চায়! ঘোররূপা হাসিছে দামিনী,

প্রকাশিছে দিকে দিকে তা’র,—মৃত্যুর কালিমা মাথা গায়

লক্ষ লক্ষ ছায়ার শরীর!—দুঃখ রাশি জগতে ছড়ায়,—
নাচে তা’রা উন্মাদ তাণ্ডবে; মৃত্যুরূপা মা আমার আয়!

করালী! করাল তোর নাম, মৃত্যু তোর নিশ্বাসে প্রশ্বাসে

;
তোর ভীম চরণ-নিক্ষেপ প্রতি পদে ব্রহ্মাণ্ড বিনাশে!
কালী তুই প্রলয় রূপিণী, আয় মাগো, আয় মোর পাশে।
সাহসে যে দুঃখ দৈন্য চায়,—মৃত্যুরে যে বাঁধে বাহু পাশে,—
কাল-নৃত্য করে উপভোগ,—মাতৃরূপা তা’রি কাছে আসে।

 Read  মৃত্যুরূপা মাতা at উইকিসংকলন

বিষয়বস্তু 
এই কবিতায় শক্তিদেবী কালীর মহিমা কীর্তন করা হয়েছে। বিবেকানন্দ এই কবিতায় কালীর ভয়ংকর রূপটির বর্ণনা দিয়েছেন (কালীকে সাধারণত দুটি রূপে পূজা করা হয়: একটি চতুর্ভূজা ও অন্যটি দশভূজা মহাকালী রূপ। মহাকালী রূপটিই ভয়ংকর)। এই কবিতায় সমস্ত বিশ্বব্রহ্মাণ্ডকে দেবী কালীর ভয়ংকর প্রলয়নৃত্যের মঞ্চ বলে উল্লেখ করা হয়েছে।

প্রভাব 
ভারতের স্বাধীনতা আন্দোলনকে এই কবিতাটি বিশেষভাবে প্রভাবিত করেছিল। বিশেষভাবে সুভাষচন্দ্র বসু ও অরবিন্দ ঘোষ এই কবিতাটির দ্বারা বিশেষভাবে প্রভাবিত হন। অরবিন্দ ঘোষ তার ভবানী মন্দির নামক ম্যানিফেস্টোতে এই কবিতাটিকেই মূল অনুপ্রেরণা বলে গ্রহণ করেছিলেন। এই কবিতা সম্পর্কে তিনি লিখেছিলেন:

সর্বপল্লি রাধাকৃষ্ণন বলেছিলেন, এই কবিতাটি "ভারতের সনাতন চেতনার রূপরেখা ও কণ্ঠস্বর"।

তথ্যসূত্র 

স্বামী বিবেকানন্দের কবিতা
ভারতীয় কবিতা
১৮৯৮-এর কবিতা
স্বামী বিবেকানন্দের প্রবন্ধ
হার্ভার্ড বিশ্ববিদ্যালয়ে বেদান্ত

হার্ভার্ড বিশ্ববিদ্যালয়ে বেদান্ত (মূল ইংরেজি বইটির নাম: বেদান্ত ফিলোজফি: অ্যান অ্যাড্রেস বিফোর দ্য গ্র্যাজুয়েট ফিলোজফিক্যাল সোসাইটি) স্বামী বিবেকানন্দের একটি বক্তৃতা-সংকলন বই। মূল বক্তৃতাটি ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে দেওয়া হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ারটি দিতে চেয়েছিল।

প্রেক্ষাপট 
১৮৯৩ সালে বিশ্বধর্ম মহাসভায় বেদান্ত, হিন্দুধর্ম ও ভারতের প্রতিনিধিত্ব করেন বিবেকানন্দ। সেখানে তাঁর বক্তৃতাগুলি বেশ জনপ্রিয় হয়। তারপর চার বছর বিবেকানন্দ যুক্তরাষ্ট্র ও ইংল্যান্ডের নানা শহরে বক্তৃতা দিয়ে বেড়ান। ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে বিবেকানন্দ বেদান্ত দর্শনের উপর একটি বক্তৃতা দেন। সেই বছরই পরের দিকে কেমব্রিজ ইউনিভার্সিটি প্রেস থেকে বক্তৃতাটি প্রকাশিত হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ার প্রদান করতে চেয়েছিল। কিন্তু তিনি তা প্রত্যাখ্যান করেন। বইটির বঙ্গানুবাদ হার্ভার্ড বিশ্ববিদ্যালয়ে বেদান্ত নামে উদ্বোধন কার্যালয় থেকে প্রকাশিত হয় এবং স্বামী বিবেকানন্দের বাণী ও রচনা সংকলনের দ্বিতীয় খণ্ডের অন্তর্ভুক্ত হয়।

বিষয়বস্তু 
এই বক্তৃতায় বিবেকানন্দ বিস্তারিতভাবে বেদান্ত দর্শন নিয়ে আলোচনা করেন। বেদান্তের ইতিহাস, মানব জীবনে বেদান্তের প্রভাব, বেদান্তের নানা শাখা, দ্বৈতবাদ ও অদ্বৈতবাদ, মানুষের মনস্তত্ত্ব এবং মানুষের ইচ্ছাশক্তি সহ নানা বিষয় আলোচিত হয়েছে এই বইতে।

বক্তৃতায় বিবেকানন্দ প্রাচ্য ও পাশ্চাত্যের বাসিন্দাদের মানসিকতার পার্থ্যকের দিকটি তুলে ধরেন। তিনি বলেন, প্রাচ্য সভ্যতা পাশ্চাত্যের তুলনায় অনেক প্রাচীন। আর তাই প্রাচ্য সভ্যতায় দয়ার স্থান বেশি, পাশ্চাত্যের সভ্যতা অনেক বেশি নির্দয়। বিবেকানন্দের মতে, পাশ্চাত্যে "আন্তরিকতার সংস্কৃতি" ক্ষমতার আগ্রাসনের সঙ্গে তাল মিলিয়ে চলতে পারে না। বিবেকানন্দ আরো বলেন, পাশ্চাত্যে খুব কম লোকই নিজের মনকে নিয়ন্ত্রণ করতে পারেন। তাঁর মতে, পাশ্চাত্যবাসীর নম্র ও ভদ্র হতে অনেক সময় লাগবে।

তথ্যসূত্র

বহিঃসংযোগ 
 

বেদান্ত
স্বামী বিবেকানন্দের প্রবন্ধ
স্বামী বিবেকানন্দের বক্তৃতা
১৮৯৬-এর বই
হার্ভার্ড বিশ্ববিদ্যালয়
ইউনিকোডে গুরুমুখী লিপি

১৯৯১ সালের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।

তথ্যসূত্র 

গুরুমুখী
স্বামী বিবেকানন্দের মূর্তি (গোলপার্ক)

স্বামী বিবেকানন্দের মূর্তি হল হিন্দু সন্ন্যাসী স্বামী বিবেকানন্দের (১৮৬৩–১৯০২) একটি মূর্তি। এটি কলকাতার গোলপার্ক অঞ্চলে অবস্থিত। শ্বেতপাথরের তৈরি পুরনো মূর্তিটি ১৯৬৬ সালে উদ্বোধন হয়। এটিই কলকাতা শহরে স্থাপিত স্বামী বিবেকানন্দের প্রথম মূর্তি। ২০০৫ সালে পুরনো মূর্তিটি বদলে একটি নতুন ব্রোঞ্জের মূর্তি বসানো হয়েছে।

অবস্থান 
গোলপার্ক দক্ষিণ কলকাতায় অবস্থিত। এটি একটি গোলাকার বেড়া-দেওয়া পার্ক। এটিকে ঘিরে রয়েছে গাড়ি চলার রাস্তা। মূর্তিটি পার্কের ঠিক মাঝখানে অবস্থিত। পার্কের পাশেই রয়েছে বিবেকানন্দ প্রতিষ্ঠিত রামকৃষ্ণ মিশনের শাখাকেন্দ্র রামকৃষ্ণ মিশন ইনস্টিটিউট অফ কালচার।

ইতিহাস

পুরনো মূর্তি 
পুরনো শ্বেতপাথরের মূর্তিটি ছিল সাত ফুট লম্বা। এটি বিবেকানন্দের মৃত্যুর ৬৪ বর্ষপূর্তি উপলক্ষে ১৯৬৬ সালে স্থাপন করা হয়। ২০০৫ সালে নতুন মূর্তি স্থাপন করার জন্য এই মূর্তিটিকে মিশনের গোলপার্ক শাখাকেন্দ্রের মধ্যে নিয়ে যাওয়া হয়।

ব্রোঞ্জ মূর্তি 
২০০৫ সালে রামকৃষ্ণ মিশন ইনস্টিটিউট অফ কালচার কর্তৃপক্ষ স্থির করে যে পুরনো শ্বেতপাথরের মূর্তিটি বদলে আরও বড়ো একটি ব্রোঞ্জ মূর্তি স্থাপন করা হবে। ইনস্টিটিউটের তৎকালীন অধ্যক্ষ স্বামী গহনানন্দ ২০০৫ সালের মে মাসে বলেন যে, গোল্পপার্ক ও দক্ষিণ কলকাতা শহুরে পরিবেশের সঙ্গে পুরনো মূর্তিটি মানানসই নয়। আশেপাশের আকাশচুম্বী বাড়িগুলির পাশে মূর্তিটিকে খুব ছোটো মনে হয়। তাই মিশনের সদস্যরা এটিকে পাল্টানোর অনুরোধ জানাচ্ছেন।

ব্রোঞ্জের মূর্তিটি বারো ফুট লম্বা ও এটি একটি আট ফুট লম্বা পাদপীঠের উপর স্থাপিত। গভর্নমেন্ট কলেজ অফ আর্ট অ্যান্ড ক্র্যাফটের অনিত ঘোষ মূর্তিটি বানান। কলকাতা পৌরসংস্থা এই কাজের জন্য বারো কোটি টাকা দেয়। তৎকালীন মহানাগরিক সুব্রত মুখোপাধ্যায় বলেছিলেন, মিশন সদস্যদের অনুরোধেই পৌরসংস্থার পক্ষ থেকে এই কাজের জন্য অর্থসাহায্যের সিদ্ধান্ত নেওয়া হয়েছে। তিনি আরও বলেন যে, পার্কের সামগ্রিক পুনর্গঠনের জন্য এটি প্রয়োজন ছিল।

মূর্তি স্থাপনের পর 
২০০৬ সালে রামকৃষ্ণ মিশন ইনস্টিটিউট অফ কালচারকে পার্ক ও আশেপাশের অঞ্চলের রক্ষণাবেক্ষণের দায়িত্ব দেয় কলকাতা পৌরসংস্থা। ২০১০ সালে দু মাস ধরে পার্কটি নতুন করে সাজানো হয়। এই কাজের জন্য অর্থসাহায্য করেছিল টাইমস ফাউন্ডেশন। এরপর মূর্তিতে আলোকসজ্জারও ব্যবস্থা করা হয়।

আরও দেখুন 
 নেতাজি মূর্তি (শ্যামবাজার)

পাদটিকা

টীকা

সূত্র 

স্বামী বিবেকানন্দের স্মারক
কলকাতার সংস্কৃতি
২০০৫-এ পশ্চিমবঙ্গে প্রতিষ্ঠিত
ভারতের বৃহদাকার মূর্তি
ভারতের ব্রোঞ্জ ভাস্কর্য
ভারতের মূর্তি
কলকাতার স্মৃতিস্তম্ভ ও স্মারক
১৯৯৬-এর ভাস্কর্য
২০০৫-এর ভাস্কর্য
১৯৯৬-এ পশ্চিমবঙ্গে প্রতিষ্ঠিত
ইউনিকোডে ব্রাহ্মী লিপি

২০১০ খ্রিষ্টাব্দের অক্টোবর মাসে ইউনিকোড স্ট্যান্ডার্ডে ব্রাহ্মী লিপিকে যোগ করা হয়। ব্রাহ্মী লিপির ইউনিকোড U+11000 থেকে U+1107F ।

তথ্যসূত্র 

ব্রাহ্মী
নির্দোষ অতিক্রমণ

নির্দোষ অতিক্রমণ (Innocent passage) আন্তর্জাতিক সমুদ্র আইন অনুসারে একটি বিশেষ ধারণা যে ধারণা মোতাবেক এক দেশের জলযান বিশেষ কিছু বিধিনিষেধ সাপেক্ষে অন্য দেশের আঞ্চলিক জলসীমার মধ্য দিয়ে চলাচল করতে পারবে। ১৯৮২ সালে সাক্ষরিত আন্তর্জাতিক সমুদ্র আইন বিষয়ক জাতিসংঘ কনভেনশনের ১৭ নম্বর অনুচ্ছেদ অনুসারে, সকল রাষ্ট্রের জলযান আঞ্চলিক সমুদ্রের মধ্য দিয়ে নির্দোষ অতিক্রমণ করতে পারবে। ১৮ নম্বর অনুচ্ছেদে অতিক্রমণ (passage) বলতে অভ্যন্তরীণ জলরাশিতে প্রবেশ না করে অথবা তার বাইরে নোঙর স্থাপন বা বন্দরের সুযোগসুবিধা গ্রহণ না করে শুধু আঞ্চলিক সমুদ্র পাড়ি দেওয়া এবং অভ্যন্তরীণ জলরাশি, নোঙর করার স্থান ও বন্দর অভিমুখে যাত্রা না করাকে বোঝায়। অতিক্রমণ অবশ্যই দ্রুত ও ধারাবাহিক হতে হবে। জলযান থামানো বা নোঙর করা যাবে না। কিন্তু সাধারণ নৌ চলাচল প্রসঙ্গে অথবা গুরুতর বিপর্যয় কিংবা দৈব দূর্বিপাকের কারণে অথবা বিপন্ন দুর্দশাগ্রস্ত কোন ব্যক্তি, বিমান বা জাহাজকে সাহায্য করার জন্য যতটুকু প্রয়োজন কেবল ততটুকুই নোঙর করা যেতে পারে। এছাড়া যতক্ষণ পর্যন্ত অতিক্রমণ উপকূলীয় রাষ্ট্রের শান্তি-শৃঙ্ক্ষলা অথবা নিরাপত্তার জন্য ক্ষতিকর হবে না, ততক্ষণ পর্যন্ত তা নির্দোষ বলে গণ্য হবে। অতিক্রমণ কনভেনশন ও আন্তর্জাতিক আইনের অন্যান্য নিয়মানুসারে করতে হবে।

তবে কোন বিদেশী জাহাজ যদি আঞ্চলিক সমুদ্রে এমন কোন কাজ করে যা উপকূলীয় রাষ্ট্রের শান্তি শৃঙ্ক্ষলা অথবা নিরাপত্তার জন্য ক্ষতিকর হয়, তবে অতিক্রমণটি নির্দোষ হবে না। ১৯ নম্বর অনুচ্ছেদে এ বিষয়ে বিস্তারিত বর্ণনা করা হয়েছে।

তথ্যসূত্র 

আন্তর্জাতিক আইন
সমুদ্র আইন
শারদা লিপি

অষ্টম শতকে উদ্ভাবিত শারদা লিপি () ব্রাহ্মী লিপি পরিবারের অন্তর্গত আবুগিডা লিখন পদ্ধতি। এই লিপি কাশ্মীর অঞ্চলে সংস্কৃত ভাষা এবং কাশ্মীরি ভাষা লিখতে ব্যবহৃত হত। শারদা লিপি থেকে গুরুমুখী লিপির উদ্ভব হয়েছে। পূর্বে শারদা লিপি বহুল প্রচলিত থাকলেও বর্তমানে শুধুমাত্র কাশ্মীরি পন্ডিতদের কিছু অনুষ্ঠানপর্বেই এই লিপির ব্যবহার হয়ে থাকে।

বর্ণ

স্বরবর্ণ

ব্যঞ্জনবর্ণ

ইউনিকোড 

২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111D।

তথ্যসূত্র

বহিঃসংযোগ 
 ancientscripts.com
 Prevalence of the Śāradā Script in Afghanistan 
 Akṣara List of the Manuscript of Abhidharmadīpa , ca. the 11th Century, Collection of Sanskrit Mss. Formerly Preserved in the China Ethnic Library

ব্রাহ্মী লিপি
আবুগিডা লিখন পদ্ধতি
কাশ্মীরের ইতিহাস
৮ম শতাব্দীতে প্রবর্তিত
ইউনিকোডে শারদা লিপি

২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111DF ।

তথ্যসূত্র 

শারদা
ইউনিকোডে তিব্বতী লিপি

তিব্বতী লিপি তিব্বতী, জোংখা এবং ভুটান, নেপাল, তিব্বত ও লাদাখে অন্যান্য ভাষার লিখন পদ্ধতিতে ব্যবহৃত হয়। ইউনিকোডে এই লিপিকে ভার্সন ১.০ এ আনা হয়, কিন্তু ভার্সন ১.১ এই লিপিকে ইউনিকোড স্ট্যান্ডার্ড থেকে সরিয়ে দেওয়া হয়। এরপর ভার্সন ২.০ আবার ফিরিয়ে আনা হয়।

তথ্যসূত্র 

তিব্বতী
বাংলা (ইউনিকোড ব্লক)

বাংলা ইউনিকোড ব্লকে বাংলা, অসমীয়া, বিষ্ণুপ্রিয়া মণিপুরী, গারো, হাল্লাম, খাসি, মুন্ডা, মিজো, নাগা, রিয়ান, ডাফলা ও সাঁওতালি ভাষার বাংলা লিপির চিহ্ন ব্যবহার করা হয়েছে।

তথ্যসূত্র 

বাংলা
হসন্ত

হসন্ত (, বিরাম) ব্রাহ্মী পরিবারের লিপিসমূহে ব্যবহৃত বৈশিষ্ট্যসূচক বা ধ্বনিনির্দেশক চিহ্ন। বাংলা বর্ণমালায় এই চিহ্নকে () দ্বারা প্রকাশ করা হয়। তবে এই চিহ্ন বিভিন্ন ভাষায় বিভিন্ন নামে ও রূপে পরিচিত:
অধিকাংশ ভাষায় এটা "হলন্ত" বা "হলন্ত্" নামে পরিচিত। 
হিন্দি/মারাঠি - ( ् )
কন্নড় - ( ್ )
ওড়িয়া - ( ୍ )
পাঞ্জাবী - ( ୍ ) 
তেলুগু - হলন্তু ( ్ ) 
তামিল - পুল্লি ( ் )
মালয়ালম - চন্দ্রক্কলা ( ് )
বর্মী - আঃথাঃ/আঃথাৎ 
থাই - কারান

ব্যবহার 

কোন ব্যঞ্জনবর্ণের অন্তর্নিহিত স্বরবর্ণকে চাপা দিতে হসন্ত ব্যবহার করা হয়। হসন্ত ব্যবহারের ফলে ঐ ব্যঞ্জনবর্ণের সঙ্গে স্বরবর্ণ যুক্ত থাকে না বলে একে মৃত ব্যঞ্জনবর্ণ বলা হয়। (যেমন ক+্ = ক্)। এই প্রকার ব্যঞ্জনবর্ণ অন্য ব্যঞ্জনবর্ণের সঙ্গে যুক্ত হয়ে যুক্তাক্ষর গঠন করতে পারে। (যেমন ক+্+ষ = ক্ষ)।

তথ্যসূত্র 

বাংলা লিপি
ডাইনোপিয়াম

ডাইনোপিয়াম (Dinopium) Picidae (পিসিডি) গোত্রের অন্তর্গত একদল পাখির একটি গণ। এরা মাঝারি ঝুঁটিওয়ালা কাঠঠোকরা। সবার ঝুঁটি টকটকে লাল। ঠোঁট সামান্য বাঁকানো ও দৈর্ঘ্যে মাথার সমান। নাসিকা উন্মুক্ত। পেছনের একটি আঙুল খুব ছোট অথবা অনুপস্থিত। তৃতীয় ও চতুর্থ আঙুল দৈর্ঘ্যে প্রায় সমান।

সারা পৃথিবীতে এ গণের মোট পাঁচটি সদস্য রয়েছে:

 জলপাইপিঠ কাঠঠোকরা, Dinopium rafflesii
 হিমালয়ী কাঠঠোকরা, Dinopium shorii
 পাতি কাঠঠোকরা, Dinopium javanense
 চিতিথুতনি কাঠঠোকরা, Dinopium everetti
 বাংলা কাঠঠোকরা, Dinopium benghalense
 শ্রীলঙ্কান কালোকোমর কাঠঠোকরা, Dinopium (benghalense) psarodes

এদের মধ্যে তিনটি প্রজাতি বাংলাদেশে দেখা যায়।

তথ্যসূত্র 

পক্ষী গণ
পাখির গণ
চাংপা

চাংপা পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী।

তিব্বতের চাংপা 

চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ উত্তরের অদিবাসী

লাদাখের চাংপা 

ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাদের ফালপা বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তারা ফাংপা নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন।  ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে।

তথ্যসূত্র 

লাদাখ
জম্মু ও কাশ্মীর সামাজিক দল
তিব্বতীয় মানুষ
জম্মু ও কাশ্মীরের সামাজিক গোষ্ঠী
চীনের জাতিগোষ্ঠী
তিব্বতী ব্যক্তি
আধুনিক যাযাবর
জম্মু ও কাশ্মীরের তফসিলি উপজাতি
ভারতের তফসিলি জনজাতি
মার-পা-ছোস-ক্যি-ব্লো-গ্রোস

মার-পা-ছোস-ক্যি-ব্লো-গ্রোস () বা মারপা লোৎসাওয়া বা অনুবাদক মারপা (১০১২-১০৯৭) একজন তিব্বতী বৌদ্ধধর্মসাধক ও আচার্য ছিলেন। ভারত থেকে মহামুদ্রা ও বজ্রযান বৌদ্ধশিক্ষা তিনি তিব্বতে নিয়ে যান ও কাগ্যু গোষ্ঠীর প্রতিষ্ঠা করেন।

প্রথম জীবন 
১০১২ খ্রিষ্টাব্দে তিব্বতের দক্ষিণ ভাগে অবস্থিত ল্হো-ব্রাগ অঞ্চলের ছু-খ্যের নামক স্থানে এক সম্ভ্রান্ত পরিবারে মার-পা-ছোস-ক্যি-ব্লো-গ্রোস জন্মগ্রহণ করেন। তার পিতার নাম ছিল মার-পা-দ্বাং-ফ্যুং-'ওদ-জের () এবং মাতার নাম ছিল র্গ্যা-মো-'ওদ-জের ()। তিনি 'ব্রোগ-মি-শাক্য-য়ে-শেস নামক এক বৌদ্ধ পন্ডিতের নিকটে তিন বছর ধরে সংস্কৃত শিক্ষা লাভ করে ভারত যাত্রার সিদ্ধান্ত নেন।

ভারত যাত্রা 
এরপর মারপা প্রথমে নেপাল গিয়ে নারো পার দুই শিষ্য পৈণ্ডা পার নিকট সংস্কৃত ও ছিথের পার নিকট চতুঃপীঠতন্ত্র সম্বন্ধে তিন বছর শিক্ষা লাভ করেন। পরে তাদের নির্দেশে মারপা নালন্দা বিশ্ববিদ্যালয়ের নিকটে পুল্লহারিতে নারো পার নিকটে গিয়ে অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে শিক্ষা লাভ করেন। এই সময়ে তিনি জ্ঞানগর্ভ ও কুক্কুরী পার সাথে শিক্ষালাভ করেন। তিনি মৈত্রী পার নিকট মহামুদ্রা তত্ত্ব সম্বন্ধে জ্ঞানলাভ করেন। সেখানে বারো বছর ভারতে শিক্ষালাভ করে তিনি তিব্বত ফিরে যান। তিব্বতে ফিরে গিয়ে তিনি ধর্ম্প্রচার করে প্রচুর ধনসম্পত্তির অধিকারী হন। এই সময় তিনি ব্রো-ব্রো-লুং নামক স্থানে একটি শিক্ষাকেন্দ্র চালু করেন এবং ব্দাগ-মেদ-মা () নামক এক মহিলাকে বিবাহ করলে তাদের দার-মা-ম্দো-স্দে () নামক এক পুত্রের জন্ম হয়। এরপরে মারপা আরো দুই বার ভারত ও তিনবার নেপাল গিয়ে নারো পার কাছে শিক্ষালাভ করেন।

বৌদ্ধ ধর্ম প্রচার 

তিব্বতে মারপা মহামুদ্রা ও নারো পার ছয় যোগ সম্বন্ধে শিক্ষাদান করেন। পরবর্তীকালে এই দুই তত্ত্ব কাগ্যু ধর্মসম্প্রদায় নামক একটি তিব্বতি বৌদ্ধধর্ম সম্প্রদায়ের মূল তত্ত্ব হয়ে ওঠে। মেস-স্তোন-ত্সোন-পো-ব্সোদ-নাম্স-র্গ্যাল-ম্ত্শান (), র্জে-ব্ত্সুন-মি-লা-রাস-পা, র্ঙ্গোগ-স্তোন-ছোস-ক্যি-র্দো-র্জে () এবং ম্ত্শুর-স্তোন-দ্বাং-গি-র্দো-র্জে () তার চার প্রধান শিষ্য ছিলেন। মারপা বহু বছর ধরে সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন। তিনি লাদাখের জাংস্কার উপত্যকায় স্তোংদে বৌদ্ধবিহার নির্মাণ করেন।

তথ্যসূত্র

আরো পড়ুন 
 The Life of Marpa the Translator. By Nalanda Translation Committee, Shambhala Publications, Inc. 1982. , 
  
 Bacot, Jacques. 1937. La vie de Marpa le traducteur: suivie d'un chapitre de l'Avandana de l'oiseau Nilakantha. Paris: Paul Geuthner.
 Davidson, Ronald M. 2005. Tibetan Renaissance: Tantric Buddhism in the Rebirth of Tibetan Culture. New York: Columbia University Press.
 Decleer, Hubert. 2004. “Mar pa.” In Lindsay Jones, ed., Encyclopedia of Religion. Second edition. New York: Macmillan Reference, pp. 5715–5716.
 Nālandā Translation Committee, tr. 1986. The Life of Marpa the Translator. Boston: Shambhala Publications.
 Quintman, Andrew, tr. 2010. The Life of Milarepa. New York: Penguin Classics.
 Roerich, George N. 1976. The Blue Annals. 2d ed. Delhi: Motilal Banarsidass.
 Wylie, Turrell. "Marpa's Tower: Notes on Local Hegemons in Tibet." History of Religions 3 (1964): 278-91.

বহিঃসংযোগ 
 Biography at kagyu office.org
 Marpa - His Life, Teachings and Images (archived 23/10/2005)
 Biography of Marpa - Samye.org 
 How Marpa taught Milarepa - Samye.org 
 Biography at Karma Triyana Dharmachakra

তিব্বতী অনুবাদক
১০১২-এ জন্ম
১০৯৭-এ মৃত্যু
বোধিসত্ত্ব
তিব্বতের ইতিহাস
কাগ্যু
মহাসিদ্ধ
স্তোংদে বৌদ্ধবিহার

স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় অবস্থিত একটি বৌদ্ধবিহার।

অবস্থান 
স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় পাদুম থেকে ১৮ কিলোমিটার উত্তরে জাংলা যাওয়ার রাস্তায় অবস্থিত।

ইতিহাস 
এই বৌদ্ধবিহারটি ১০৫২ খ্রিষ্টাব্দে নারো পার শিষ্য বিখ্যাত তিব্বতী অনুবাদক মার-পা-ছোস-ক্যি-ব্লো-গ্রোস স্থাপন করেন। চার শতাব্দী পরে এই মঠে দ্গে-লুগ্স গোষ্ঠীর প্রাধান্য স্থাপিত হয় ও ত্সোং-খা-পা-ব্লো-ব্জাং-গ্রাগ্স-পাকে এই মঠ উৎসর্গ করা হয়

বর্ণনা 
এই বৌদ্ধবিহারটি জাংস্কার অঞ্চলের দ্বিতীয় বৃহত্তম বৌদ্ধমঠ। এখানে গেলুগ গোষ্ঠীর প্রায় ৬০ জন ভিক্ষু বসবাস করেন।  এই মঠে মোট সাতটি মন্দির আছে। মঠটি বহু চিত্রকলা দ্বারা সজ্জিত।

তথ্যসূত্র

আরো পড়ুন 
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

লাদাখের বৌদ্ধবিহার
১১শ শতাব্দীতে ভারতে প্রতিষ্ঠিত